**Інтэрактыўная гульня ў музейным пакоі**

**“Жаночае і мужчынскае ў сялянскай сям’і”**

Гродзь Л.А., настаўнік гісторыі

Наш музей наш школьны гонар

Аб мінулым успамін

Папаўняем штогадова

Гэту скарбніцу даўнін

1.Давайце прыгледземся да экспанатаў нашага музея. Імі карысталіся нашы прабабулі і прадзядулі. На невялікі час мы вернемся ў мінулае , каб пазнаць побыт і жыццё нашых продкаў.

2.Паўсядзеннае жыцце пачыналася з працы. Раней усе прадметы хатняга ўжытку, прылады працы выраблялі сваімі рукамі, з дрэва, кары, лёну,скуры.

3.У традыцыйнай сялянскай сям’і існаваў прынцып строгага падзелу працы на “мужчынскую” і “Жаночую”, якога і цяпер часта прытрымліваюцца ў вёсцы.

1..Бацька ў сям’і быў галоўны абаронца ад знешняй небяспекі, кармілец,шчыры працаўнік.Дзень для яго пачынаўся з узыходам сонца і заканчываўся калі сонейка заходзіла.Ен араў, баранаваў, сеяў збожжа, вывозіў гной, касіў сена,будаваў, малаціў,малоў, вырабляў прылады працы,цяслярыў, сталярыў, хадзіў на паляванне,лавіў рыбу і многае многае іншае.Добры працаўнік і руплівы гаспадар меў аг

Слова бацькі было законам, а яго распараджэні і загады не абмяркоўваліся і выконваліся ўсімі дзецьмі

 Народны этыкет строга вызначаў адносіны ў сям’і: усе пачыналі есці толькі пасля таго як пачне галава сям’і, за салом не размаўлялі ,а за кавалак хлеба які ўпаў на падлогу прасілі прабачэння

Верш

А сёння аўтарытэт бацькі застаўся такім жа ? Як вы думаеце?

А ці ведаеце вы хто з’яўляўся пераемнікам і першым памочнікам бацькі?

.Ужо з 4-5 гадоў маленькі сын дапамагаў маці па гаспадарцы: быў нянькай, з 7 год- дапамагаў карміць жывёлу, у 12-13 разам з бацькам ішоў касіць, зямлю араць.Пра занятасць дзяцей сведчаць прымаўкі: мальцу б пагуляці, ды трэба працаваці, нельга ў цацы,калі шмат працы..,гуляй ды работу знай.

1..Часта дзеці ў сваіх гульнях паўтаралі тое,што бачылі ў жыцці.Мы сення хочам пазнаёміць вас з такой гульнёй.А называецца яна “работнікі”.Гулялі так; выбіралі майстра і стваралі круг. Майстар гаварыў: “Мы ўмелыя работнікі, аратыя і плотнікі, сена косім, будуем дом .Што мы робім ТАПАРОМ?-і паказваў на аднаго ўдзельніка гульні.Той хутка павінен быў адказаць на пытанне, калі ж адказваў не дакладна, то выбываў з гульні.

2.Ну што ,паспрабуем пагуляць.Але ўмову ўскладнім. У нас есць куток гаспадара і тыя прылады якімі карыстаўся мужчына. Вам патрэбна не толькі хутка і дакладна дааць адказ але і знайсці і паказаць гэту прыладу працы.

ГУЛЬНЯ

МЫ ЎМЕЛЫЯ РАБОТНІКІ, АРАТЫЯ І ПЛОТНІКІ,СЕНА КАСІЛІ,БУДАВАЛІ ДОМ,ШТО РАБІЛІ

-РУБАНКАМ…(СТРУГАЛІ)\

-НОЖНІЦАМІ….(СТРЫГЛІ АВЕЧАК)

-КРУЧКАМІ….(ПЛЯЛІ СЕТКІ ДЛЯ ЛОЎЛІ РЫБЫ)

- КАСОЙ….(КАСІЛІ СЕНА)

3.А цяпер вызначым ролю жанчыны ў сям’і.У народзе казалі “Жанчына трымае тры вуглы хаты , мужчына –адзін вугал.У нашым музеі ёсць бабін кут . Па колькасці змешчаных рэчаў можна меркаваць якім нялегкім было жыцце жанчыны.

З ранку да вечара завіхался яна па гаспадарцы Паліла ў печы,гатавала ежу, мыла бялізну,даглядала дзяцей, палола грады, карміла жывёлу, жала збожжа, суўыла і зграбала сена, капала бульбу, церабіла і мяла лен ,часала кудзелю і воўну. А доўгімі зімнімі вечарамі прала,ткала,вышывала,шыла адзенне.

Першай памочніцай мамы была дачка.Усе навыкі маці перадавала ей.

Пагуляем з жаночымі прыладамі працы:

1……трапалі лен –чым (трапло)

2.прылада для навівання нітак….(верацяно)

3.перылі былізну пры мыцці, палотны пры адбельвамі- (пранік)

4.Даставалі чыгункі з печы…(рагачы)

Настаўнік:”Загадкавы экспанат”

У ліпавым карытцы жывое варушыцца». Загадка дасціпная, але нялёгкая, і хочацца падказаць: гэта – нага ў лапці. Лапці выйшлі з ужытку, але яны і сёння «скрыпяць» у народных казках і песнях. І не лапаць, вядома, вінаваты, а сам чалавек, калі з яго, недарэкі, смяюцца: «Лапаць ты!»

Трэба ведаць сэрца просіць

Як дзядам,бацькам жылося…

Як сахой даўней аралі

Як смыком зямлю бярлялі

Як з сявалі збожжа зерні

Рассявалі чорнай жменяй..

Трэба ведаць і пра тое

Што спявалі, у што гулялі

Апраналі што якое

Трэба ведаць!Сэрца просіць!

 Адметнай асаблівасцю рэчаў, прадстаўленых на выставе, з’яўляецца тое, што ўсе яны выраблены ўручную і выпраменьваюць энергетыку таго часу. Уздыхаць па старых рэчах, вяртацца да старога ўкладу жыцця, канечне, не варта, але ведаць, як жылi нашы дзяды-прадзеды, трэба. Даследаванне побытавай культуры адкрывае невядомыя цікавыя бакі народнага светапогляду.

Часцей азірайцеся, сябры, назад, у мінулае, каб не пагасла свечка ў хаце з матчынай душою, каб лягчэй было ісці наперад, у будучыню.